CELEX: C2005/045/50
Language: sl
Date: 2005-02-19 00:00:00
Title: Sodba Sodišča prve stopnje z dne 14. decembra 2004 v zadevi T-332/02, Nordspedizionieri di Danielis Livio & C. Snc, Livio Danielis in Domenico D'Alessandro proti Komisiji Evropskih skupnosti, (Carinska unija — Skupnostna tranzitna operacija — Goljufija — Tihotapljenje cigaret — Odpust uvoznih dajatev — Uredba (EGS) št. 1430/79 — Člen 13: klavzula pravičnosti — Izraz„posebna situacija“)

19.2.2005   
            
            
               SL
            
            
               Uradni list Evropske unije
            
            
               C 45/22
            
         
      SODBA SODIŠČA PRVE STOPNJE
   
   z dne 14. decembra 2004
   
      v zadevi T-332/02, Nordspedizionieri di Danielis Livio & C. Snc, Livio Danielis in Domenico D'Alessandro proti Komisiji Evropskih skupnosti,
       (1)
   
   (Carinska unija - Skupnostna tranzitna operacija - Goljufija - Tihotapljenje cigaret - Odpust uvoznih dajatev - Uredba (EGS) št. 1430/79 - Člen 13: klavzula pravičnosti - 
         Izraz
       „
         posebna situacija
      “)
   (2005/C 45/50)
   Jezik postopka: italijanščina
   V zadevi T-332/02, Nordspedizionieri di Danielis Livio & C. Snc, s sedežem v Trstu (Italija), Livio Danielis, stanujoč v Trstu in Domenico D'Alessandro, stanujoč v Trstu, ki jih zastopa G. Leone, avocat, proti Komisiji Evropskih skupnosti (zastopniki: sprva X. Lewis in R. Amorosi, nato pa M. Lewis skupaj z G. Bambara, avocat, z naslovom za vročanje v Luksemburgu), katere predmet je predlog za razglasitev ničnosti Odločbe Komisije REM 14/01 z dne 28. junija 2002, s katero ni bilo ugodeno zahtevku Italijanske republike za odpust uvoznih dajatev v korist tožečih strank in podredno predlog za ugotovitev delnega odpusta carinskega dolga, ki ustreza omenjenim dajatvam, je Sodišče prve stopnje (peti senat) v sestavi P. Lindh, predsednica, R. García-Valdecasas in J. D. Cooke, sodnika, sodni tajnik: J. Palacio González, glavni administrator, dne 14. decembra 2004 razglasilo sodbo, katere izrek se glasi:
   
               1.
            
            
               Tožba se zavrne.
            
         
               2.
            
            
               Tožeče stranke nosijo svoje lastne stroške in stroške, ki jih je priglasila Komisija.
            
         
      (1)  UL C 7, 11.1.2003.